# Bilag B

# Tro og love erklæring

# om udbudsdirektivets artikel 45 samt

# om ubetalt, forfalden gæld til det offentlige

# Virksomhedens forhold

Nærværende erklæring afgives på vegne af:

|  |  |
| --- | --- |
| Virksomhedsnavn: |  |
| CVR-nummer: |  |
| Adresse: |  |
| Postnummer: |  |
| By: |  |

# Udbudsdirektivets artikel 45

Virksomheden erklærer hermed på tro og love, at virksomheden ikke er omfattet af udelukkelsesgrundene i henhold til Europa-Parlamentets og Rådets direktiv nr. 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (Udbudsdirektivet) artikel 45, stk. 1 og stk. 2, litra a, b, c, e og f.

Mod virksomheden er således ikke afsagt en endelig dom om:

* deltagelse i en kriminel organisation som defineret i artikel 2, stk. 1, i Rådets fælles aktion 98/773/RIA, herunder medvirken til en strafbar handling, jf. straffelovens § 23, i tilfælde, hvor forholdet i forbindelse med straffastsættelsen er blevet henført under straffelovens § 81, nr. 3;
* bestikkelse som defineret i henholdsvis artikel 3 i Rådets retsakt af 26. maj 1997 og artikel 3, stk. 1, i Rådets fælles aktion 98/742/RIA, herunder overtrædelse af forbuddet mod aktiv bestikkelse i offentlig tjeneste eller hverv, jf. straffelovens § 122 og forbuddet mod bestikkelse i private retsforhold (returkommission), jf. straffelovens § 299, stk. 2;
* svig som omhandlet i artikel 1 i konventionen om beskyttelse af De Europæiske Fællesskabers finansielle interesser, herunder overtrædelse af forbuddet mod EU-svig, jf. straffelovens § 289 a; eller
* hvidvaskning af penge som defineret i artikel 1 i Rådets direktiv 91/308/EØF af 10. juni 1991 om forebyggende foranstaltninger mod anvendelse af det finansielle system til hvidvaskning af penge, herunder overtrædelse af forbuddet mod hvidvaskning af penge, jf. straffelovens § 290.

Virksomheden er ligeledes ikke omfattet af følgende omstændigheder:

* at virksomhedens bo er under konkurs, likvidation, skifte eller tvangsakkord uden for konkurs, som har indstillet sin erhvervsvirksomhed eller befinder sig i en lignende situation i henhold til en tilsvarende procedure, der er fastsat i national lovgivning;
* at virksomhedens bo er begæret taget under konkursbehandling eller behandling med henblik på likvidation, skifte eller tvangsakkord uden for konkurs eller enhver tilsvarende behandling, der er fastsat i national lovgivning;
* at virksomheden ved en retskraftig dom ifølge landets retsforskrifter er dømt for en strafbar handling, der rejser tvivl om den pågældendes faglige hæderlighed;
* at virksomheden ikke har opfyldt sine forpligtelser med hensyn til betaling af bidrag til sociale sikringsordninger i henhold til retsforskrifterne i det land, hvor den pågældende er etableret, eller i den ordregivende myndigheds land; eller
* at virksomheden ikke har opfyldt sine forpligtelser med hensyn til betaling af skatter og afgifter i henhold til retsforskrifterne i det land, hvor den pågældende er etableret, eller i den ordregivende myndigheds land.

# Oplysning om ubetalt, forfalden gæld til det offentlige

Virksomheden erklærer hermed i henhold til lovbekendtgørelse nr. 336 af 13. maj 1997 om begrænsning af skyldners muligheder for at kunne deltage i offentlige udbudsforretninger og om ændring af visse andre love, om i hvilket omfang virksomheden har ubetalt forfalden gæld til det offentlige i henhold til lovgivningen i Danmark eller det land, hvor virksomheden er etableret.

Ved gæld til det offentlige forstås forfalden gæld hidrørende fra ikke betalte skatter, afgifter og bidrag til sociale sikringsordninger i henhold til lovgivningen i Danmark eller i det land, hvor virksomheden er etableret.

Virksomheden erklærer hermed på tro og love, at virksomhedens ubetalte, forfaldne gæld til det offentlige på nuværende tidspunkt udgør (sæt kryds):

|  |  |  |
| --- | --- | --- |
| 1 | Virksomheden har ikke ubetalt, forfalden gæld til det offentlige | 🞎 |
| 2 | Virksomheden har ubetalt, forfalden gæld til det offentlige, men denne gæld overstiger ikke 100.000 kroner (eller tilsvarende beløb i anden valuta). | 🞎 |
| 3 | Virksomheden har ubetalt, forfalden gæld til det offentlige, og denne gæld overstiger 100.000 kroner (eller tilsvarende beløb i anden valuta). | 🞎 |

# Supplerende oplysninger ved gæld over kr. 100.000

|  |  |
| --- | --- |
| Ja  | Nej |
|  |  |

Der er stillet sikkerhed for betaling af den del af gælden, der overstiger kr. 100.000.

Dokumentation herfor er vedlagt erklæringen som bilag.

|  |  |
| --- | --- |
| Ja  | Nej |
|  |  |

Der er den **[*dato*]** indgået aftale med inddrivelsesmyndigheden om en afviklingsordning, og denne ordning er overholdt på tidspunktet for denne erklæring.

Dokumentation herfor er vedlagt erklæringen som bilag.

# Underskriftsforhold

Erklæringen afgives på vegne af virksomheden af nedenstående person, som med sin underskrift

1. bekræfter at være bemyndiget til at afgive erklæringen;
2. på tro og love bekræfter korrektheden af oplysningerne i erklæringen; og
3. giver samtykke til, at ordregiver må kontrollere oplysningerne i erklæringen hos de relevante myndigheder

|  |  |
| --- | --- |
| **Dato:** | **Underskrift:** |
| **Underskrivers navn og titel:** |